
ОТНОСНО: Инвестиционно предложение (ИП) „Фотоволтаична електрическа централа с номинална мощност 66 kW, разположена върху покрив на сграда с идентификатор 56722.179.856.1 в ПИ с идентификатор 56722.179.856, гр. Плевен“


УВАЖАЕМА ГОСПОЖО ГОСПОДИНОВА,


Във връзка с Ваше уведомление с вх. № АО-405/23.01.2026 г. на РИОСВ – Плевен, за ИП „Фотоволтаична електрическа централа с номинална мощност 66 kW, разположена върху покрив на сграда с идентификатор 56722.179.856.1 в ПИ с идентификатор 56722.179.856, гр. Плевен“, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП „Фотоволтаична електрическа централа (ФЕЦ) с номинална мощност 66 kW, разположена върху покрив на сграда с идентификатор 56722.179.856.1 в ПИ с идентификатор 56722.179.856, гр. Плевен“, попада в обхвата на чл. 2, ал. 2 от Наредбата за ОС.

1. ИП предвижда изграждане – доставка и монтаж на метална конструкция на ФЕЦ за собствени нужди с инсталирана мощност 66 kW /120х550 Wp фотоволтаични модули/ с инвертори /2х33 kW/, разположена върху покрива на сграда с идентификатор 56722.179.856.1 в ПИ с идентификатор 56722.179.856 по КККР на гр. Плевен. Генерираните в процеса на реализиране на ИП минимални количества строителни отпадъци ще бъдат третирани при стриктно спазване на разпоредбите на Закона за управление на отпадъците и свързаните със същия подзаконови нормативни актове.
Върху представена скица с № 15-768745/17.07.2023 г., изд. от СГКК-Плевен, главният архитект на Община Плевен на 15.12.2025 г. е издал виза „За проектиране на ФЕЦ 2х33 kW за собствени нужди по действащ ПУП“ за сграда с идентификатор 56722.179.856.1 със ЗП 743 м2 и функц. предназначение „Промишлена сграда“, която е върху ПИ с идентификатор 56722.179.856 по КККР на гр. Плевен, с площ 4542 м2, урбанизирана територия с НТП „За друг вид производствен, складов обект“, съгласно представена скица на ПИ с № 15-768726/17.07.2023 г., изд. от СГКК-Плевен.

2. ИП не попада в границите на защитени територии по смисъла на Закона за защитените територии.

3. ИП не попада в границите на защитени зони по смисъла на Закона за биологичното разнообразие. Най-близко разположените защитени зони (на отстояние около 0,9 км) от мрежата НАТУРА 2000 са:
• BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.);
• BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).

4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000240 „Студенец” и BG0000240 „Студенец”, по отношение на:
•Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 „Студенец“, както и природни местообитания и местообитания на животински видове, предмет на опазване защитена зона BG0000240 „Студенец ”;
•Трансформация на местообитания на видове, безпокойство или прогонване на видове животни, предмет на опазване;
•Нарушаване целостта и целите на опазване на защитената зона;
•Нарушаване кохерентността между съседни защитени зони;
•Увеличаване на кумулативния ефект, съвместно с други ИП/ППП, вкл. и от същия вид в района върху местообитания на видове птици, предмет на опазване в защитена зона BG0000240 „Студенец“, както и природни местообитания и местообитания на животни, предмет на опазване в защитена зона BG0000240 “Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


							
С уважение, 


гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

